വനിത അസി. പ്രഫസര്ക്ക് വധഭീഷണി മുന് പി.വി.സി വനിത കമീഷനുമുന്നില് ഹാജരായില്ല കാസര്കോട്: കേന്ദ്ര വാഴ്സിറ്റി വനിത പ്രഫസര്ക്കെതിരെ വധഭീഷണി മുഴക്കിയ മുന് പി.വി.സി പ്രഫ. കെ. ജയപ്രസാദ് സംസ്ഥാന വനിത കമീഷനുമുന്നില് ഹാജരാകാനുള്ള നിര്ദേശം വീണ്ടും നിരസിച്ചു. ഇത് രണ്ടാംതവണയാണ് ഇദ്ദേഹം ഹാജരാകാതിരിക്കുന്നത്. അടുത്ത സിറ്റിങ്ങില് ജയപ്രസാദിനെ വിളിപ്പിക്കാന് നിര്ദേശം നല്കി. വാഴ്സിറ്റിയില് നടന്ന ഇന്റര്നാഷനല് റിലേഷന്സ് ആന്ഡ് പൊളിറ്റിക്സ് ഫാക്കല്റ്റി യോഗത്തില് താന് പറഞ്ഞത് അനുസരിച്ചില്ലെങ്കില് ശാരീരികമായി നേരിടുമെന്നും പാണ്ടിലോറി കയറി മരിക്കുമെന്നും, മുന് പി.വി.സിയും ഇന്റര്നാഷനല് റിലേഷന്സ് ആന്ഡ് പൊളിറ്റിക്സ് വകുപ്പ് മേധാവിയുമായ പ്രഫസര് ഡോ. കെ. ജയപ്രസാദ് അതേ വകുപ്പിലെ വനിത അസി. പ്രഫസര് ഡോ. ഉമ പുരുഷോത്തമനെതിരെ ഭീഷണി മുഴക്കിയിരുന്നു. ഇതിനെതിരെ ഡോ. ഉമ പുരുഷോത്തമന് വനിത കമീഷനു പരാതി നല്കി. കേന്ദ്ര വാഴ്സിറ്റിയില് ജോലി ചെയ്യുന്ന തെന്റ ജീവനു ഭീഷണിയുണ്ടെന്ന് ഉമ പുരുഷോത്തമന് കമീഷനു നല്കിയ പരാതിയില് പറഞ്ഞു. പരാതിയുടെ അടിസ്ഥാനത്തില് കഴിഞ്ഞ ആഗസ്റ്റില് നടന്ന കമീഷന് അദാലത്തില് ജയപ്രസാദിനെ വിളിപ്പിച്ചെങ്കിലും ഹാജരായില്ല. തുടര്ന്ന് ഇന്നലെ കലക്ടറേറ്റില് നടന്ന സിറ്റിങ്ങില് ജയപ്രസാദിനോട് ഹാജരാകാന് ആവശ്യപ്പെട്ടു. കേന്ദ്ര വാഴ്സിറ്റിയില് ഇതേ വിഷയവുമായി ബന്ധപ്പെട്ട് ആഭ്യന്തര അന്വേഷണ സമിതിക്കുമുമ്ബാകെ ഐ.സി.സി ഹാജരാകേണ്ടതിനാല് വനിത കമീഷനുമുന്നില് ഹാജരാകാന് കഴിയില്ലെന്ന് അറിയിച്ച് ജയപ്രസാദ് വനിത കമീഷനു കത്തയച്ചു. എന്നാല് കമീഷനു മുന്നില് ഹാജരായ ഡോ. ഉമ പുരുേഷാത്തമന്, രാവിലെ 10.30ന് കലക്ടറേറ്റില് നടക്കുന്ന യോഗത്തില് ജയപ്രസാദ് ഹാജരാകാതിരിക്കാന് അറിയിച്ച കാരണം അസംബന്ധമാണെന്നും താനും കൂടി ഹാജരാകേണ്ട ഐ.സി.സി യോഗം വൈകീട്ട് 4.30നാണെന്നും വ്യക്തമാക്കുന്ന രേഖ കമീഷനു മുമ്ബാകെ ഹാജരാക്കി. അടുത്ത ഹിയറിങ്ങില് ജയപ്രസാദിനെ വിളിപ്പിക്കാന് കമീഷന് നിര്ദ്ദേശം നല്കി. 2021 ഫെബ്രുവരി 12ന് വാഴ്സിറ്റിയില് നടന്ന ഫാക്കല്റ്റി യോഗത്തിലാണ് പരാതിക്കിടയാക്കിയ സംഭവമെന്ന് പരാതിയില് പറയുന്നു. വകുപ്പ് തലവനായ ഡോ. കെ. ജയപ്രസാദ്, എം.എ പ്രവേശനത്തിനു ആവിഷ്കരിച്ച മാനദണ്ഡം മാറ്റണമെന്ന് മുന് വകുപ്പ് തലവന് പ്രഫ. എം.എസ്. ജോണ്, ഡോ. ഉമ പുരുഷോത്തമന്, ഡോ. ഗില്ബര്ട്ട് സെബാസ്റ്റ്യന് എന്നിവര് ആവശ്യപ്പെട്ടു. സയന്സ്, കോമേഴ്സ്, ഹ്യുമാനിറ്റീസ് പശ്ചാത്തലമുള്ള വിദ്യാര്ഥികള്ക്ക് ഇന്റര്നാഷനല് റിലേഷന്സ് ആന്ഡ് പൊളിറ്റിക്സില് പ്രവേശനം നല്കേണ്ടതില്ലെന്ന ഡോ. ജയപ്രസാദിെന്റ നിലപാടിനെ മൂന്നുപേരും എതിര്ത്തു. ഇത്തരം മാനദണ്ഡം ആവിഷ്കരിക്കുകവഴി വലിയ വിഭാഗം വിദ്യാര്ഥികള്ക്ക് ഈ വിഷയം പ്രാപ്യമല്ലാതാകുമെന്ന് ഇവര് അഭിപ്രായപ്പെട്ടു.